তানিয়া আহমেদ
২০০৪ সালে হুমায়ূন আহমেদ পরিচালিত "শ্যামল ছায়া" চলচ্চিত্র দিয়ে তার বড় পর্দায় অভিষেক হয়। এতে বাংলাদেশের স্বাধীনতা যুদ্ধ চলাকালীন পলায়নরত এক নৌকায় নারী ডাক্তার রাত্রি চরিত্রে তার অভিনয় বাংলাদেশের পাশাপাশি পশ্চিমা বিশ্বেও সামাদৃত হয়। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার অর্জন করেন। ২০০৪ ও ২০০৫ সালে তিনি "৬৯", "বেলাভূমি", "শ্রীকান্ত", "আমাদের আনন্দবাড়ি", "ঘুণপোকা", ও "সুখনগর অ্যাপার্টমেন্ট" নাটকে অভিনয় করেন। ২০০৫ সালে তিনি সাইফুল ইসলাম মান্নু পরিচালিত "সাপলুডু" টেলিভিশন ধারাবাহিকে খল চরিত্রে অভিনয় করেন। পরবর্তীতে তিনি মোস্তফা সরয়ার ফারুকী পরিচালিত "মেড ইন বাংলাদেশ" (২০০৭), হুমায়ূন আহমেদ পরিচালিত "নয় নম্বর বিপদ সংকেত" (২০০৭) চলচ্চিত্র, ও স্বল্পদৈর্ঘ্য চলচ্চিত্র "বিশ্বরণ্যের নদী"-তে কাজ করেন।
জাহানারা আহমেদ
আহমেদ ১৯৮৩ সালে "নতুন বউ" চলচ্চিত্রে অভিনয় করেন। আশির দশকের শেষের দিকে তিনি "কুহেলিকা" নাটকে জমিদার পত্নী চরিত্রে অভিনয় করেন। এই নাটকে তার ভৃত্য চরিত্রে অভিনয় করেছিলেন আলতাফ। আলতাফ এই নাটকের শেষ দৃশ্য করার পূর্বে হঠাৎ মারা যান। আমজাদ হোসেন পরিচালিত হাস্যরসাত্মক ধারাবাহিক নাটক "জব্বার আলী"তে অভিনয় করে জনপ্রিয়তা লাভ করেছেন। তার অভিনীত কিছু জনপ্রিয় একক নাটক এবং ধারাবাহিক নাটক হল "সকাল সন্ধ্যা", "শুকতারা", "রামের সুমতি", "পুরনো বাক্স", "অসমাপ্ত কাহিনী", "আমাদের সন্তানেরা", "চোখের বালি" এবং "বেলা অবেলা"।